***Сцэнарый бібліятэчнага фэста***

***“БібліяКомпас: арыенцір на карыстальніка”***

***Свята пачынаецца з песні А. Лазюка “Новая Мыш”***

***Пад фонавую музыку выходзяць вядучыя***

**Вяд. 1** Дзень добры, паважаныя сябры і госці нашага свята!

**Вяд. 2** У гісторыі любой краіны, любой культуры есць знакавыя постаці, над славай і талентам якіх не падуладзен час. Яны яскравымі зоркамі пранесліся на літаратурным небасхіле, пакінуўшы пасля сябе багатую спадчыну. Менавіта такой постаццю можна з упэўненнасцю назваць нашага знакамітага земляка, паэта-рамантыка, філамата і філарэта, фалькларыста, этнографа і драматурга, аднаго з найбуйнейшых дзеячаў беларуска-польскага фальклорна-літаратурнага сумежжа XIX ст. – Яна Чачота, 225-годдзе са дня нараджэння якога мы сёлета святкуем.

**Вяд. 1** Падрабязна спыняцца на яго творчасці і багатым на падзеі жыцці не будзем, але з гонарам адзначым, штоЯн Чачот лічыў сваёй малой радзімай Новую Мыш. І хоць тут ён правёў толькі свае дзіцячыя гады, гэты час пакінуў y ім незабыўнае ўражанне. Тут ён увабраў у сябе непаўторны побыт беларускай культуры, адчуў прыгажосць беларускага слова, спазнаў адны з найпрыгажэйшых імгненняў свайго жыцця. Таму пазней, прысвяціў Баранавіцкай зямлi свае балады “Калдычеўскі шчупак”, “Узногі”, “Мышанка”, а сябе пачаў зваць “Ян з Мышы”.

**Вяд. 2**  З імем Яна Чачота таксама звязаны і іншыя мясціны нашага раёна: Вольна, Бартнікі, Туганавічы. Менавіта тут ён пісаў і складаў свае апошнія зборнікі беларускага фальклору.

**Вяд.1:** Несумненна, многія з населенных пунктаў нашай шчодрай на таленты Беларусі могуць пахваліцца знакамітымі землякамі, імя якіх прагучала і працягвае гучаць не толькі ў нашай краіне, але і далека за яе межамі. Цэнтральнай раённай бібліятэцы, якая знаходзіцца на тэрыторыі вескі Новая Мыш таксама пашанцавала. Перад нашымі супрацоўнікамі не стаяла пытанне, у якім напрамку весці краязнаўчую дзейнасць. Яно вырашылася само сабою ў той момант, як у 2016 годдзе Цэнтральнай раённай бібліятэцы было прысвоена імя Яна Чачота.

**Вяд.2:** Гэтая, па-сапраўднаму знакавая падзея, падштырхнула супрацоўнікаў да больш глыбокага вывучэння жыцця і творчасці нашага знакамітага земляка. Шмат мерапрыемстваў было праведзена за гэты час. Гэта і праекты «Наталенне Радзiмай**»** і «ЯН ЧАЧОТ. NON STOP», і раённая краязнаўчая акцыя “Напішам ліст Чачоту разам”, і сямейныя чытанні пад назвай «Мудрасці вечнай калыска», разнастайная выдавецкая дзейнасць, адной з новых форм якой стаў вімельбух. Як вынік - стварэнне электроннай базы даддзеных, якая ўвайшла ў творчую працу, што заняла першае месца ў галоўным рэспубліканскім бібліятэчным конкурсе “Бібліятэка – асяродак нацыянальнай культуры”.

***Музычны нумар Жамчужны “Дзень добры, родныя мясціны”***

**Вяд.1:** Людзі, якіх аб’ядноўвае адна ідэя альбо справа, заўседы знойдуць кропкі сутыкнення. І, калі ў пачатку знаемства – гэта ў асноўным прафесійныя зносіны, то далей, часцей за ўсе, яны перарастаюць у сяброўскія. Спадзяемся, што так будзе і з госцем, якога зараз з задавальненнем запрашаем на сцэну. Сустракайце калумніста газеты "Культура", арт-куратара, гісторыка і архівіста Зміцера Юркевіча.

***Выступ***

**Вяд. 2.** Дзякуем Зміцера за цеплыя словы і падарункі, а нашае свята працягваецца.

**Вяд.1.** Творы Яна Чачота застаюцца актуальнымі і сёння. Гэта з’яўляецца сведчанем таго бязмернага таленту і натхнення, якімі валодаў наш зямляк. Пры гэтым, не залежна ад таго, хто чытае яго верш, зузім малады ці ўжо дастаткова вопытны чалавек, кожны з іх кранае душу і сэрца. Прапануем пераканацца ў гэтым яшчэ раз і запрашаем да выступу чытача Жамчужненскай сельскай бібліятэкі, пераможцу раеннага агляда-конкурсу “Ян Чачот. Паэт. Публіцыст. Фалькларыст.” Лайшу Данііла.

***Выступ***

**Вяд. 2.** Дзякуем Данііла і запрашаем на нашу паэтычную пляцоўку несумненна таленавітага і артыстычнага загадчыка Застарынскай бібліятэкі-клуба Паўловіча Анатоля Пятровіча.

***Выступ***

***Музычны нумар Жамчужны “Люблю наш край”***

**Вяд.1.** Сёняшні дзень пазначацца ў летапісе нашай бібліятэкі не толькі як дзень ушанавання памяці Яна Чачота. Менавіта сення мы распачынаем і даем старт бібліятэчнаму фэсту “БібліяКомпас. Арыенцір на карыстальніка”.

**Вяд. 2.** Гэтае свята захавальнікаў і майстроў літаратурныга слова, галоўнаю мэтаю якога з’яўляецца пашырэнне сацыякультурных сувязей і папулярызацыя творчасці пачынаючых аўтараў, на базе нашай бібліятэкі будзе праводзіцца адзін раз у два гады.

**Вяд.1**. Дасягнуць гэтай мэты, магчыма, на наш погляд непасрэдна праз абмен прафесійным вопытам і дэманстрацыю літаратурных талентаў творцаў з розных раёнаў нашай краіны. І калі мы разпрацоўвалі ўмовы конкурса, то вырашылі вылучыць наступныя намінацыі: “На крылах натхнення”, “Бібліятэка – цэнтр краязнаўства” і “Новы фармат бібліятэкі”.

**Вяд. 2.** Кожная намінацыя мае свае крытэрыі адзнакі, ацэньваць якія будзе журы ў складзе:

- Змітрок Юркевіч -- калумніст газеты "Культура", арт-куратар, гісторык і архівіст

- Таццяна Лайша – дырэктар Баранавіцкай РЦБС

- Алена Кішкевіч – дырэктар Лунінецкай РЦБС

- Алесь Корнеў – сябар нашай бібліятэчнай сістэмы, паэт

-Віктар Пінігін – кіраўнік народнага клуба “Літаратурная правінцыя” Лунінецкай ЦРБ

**Вяд.1**. Канешне, з цягам часу некаторыя моманты і напаўняльнасць нашага фэста будуць змяняцца, гэта не пазбежна. Але гэта будзе ў наступны раз. Сення ж вас чакае сустрэча з літаратарамі Лунінецкага і Баранавіцкага раёнаў, квэст-гульня “Святло роднага слова”, выставы, гульні і шмат чаго цікавага.

**Вяд. 2.** А перад тым, як перайсці непасрэдна да самога конкурсу, хочацца запрасіць на сцэну яшчэ аднаго нашага ганаровага госця, нашага таленавітага земляка Алеся Корнева.

***Выступ***

**Вяд.1**. Дзякуем Алеся за адданасць кніге і бібліятэцы, і жадаем далейшых творчых поспехаў. А для вас спявае ……………………………………………..

***Музычны нумар Крушына “Уся Беларусь – адна сям’я”***

**Вяд. 1.** А зараз пераходзім непасрэдна да першай намінацыі, якая называецца “На крылах надхнення” і запрашаем на сцэну Лунінецкіх літаратараў. За гады супрацоўніцтва мы сталі сапраўднымі сябрамі, а таму з задавальненнем распачынаем наш фэст іх паэтычным блокам.

***Блок Лунінецкіх паэтаў***

**Вяд. 2.** Дзякуем майстроў паэтычнага слова Лунінеччыны за пранікненыя творы, а для вас спявае …………………………………………………………….

***Музычны нумар Жамчужны “Беларусь”\_***

 **Вяд. 1.** А цяпер свае літаратурныя творы прадставяць аўтары Баранавіцкага раёну. Наша творчае супрацоўніцтва пачалося з выдання зборніка “Строкі” і працягваецца да гэтай пары. Сустракайце таленавітую аўтарку і проста прыгожую маладую жанчыну **Лукошка Марыну**. Нарадзілася Марына Пятроўна ў горадзе Баранавічы. Скончыла медыцынскае вучылішча, дзе атрымала Грант ў намінацыі «Спяваю сваю прафесію».Тэматыка вершаў разнастайная. Замужам, выхоўвае чацвярых дзяцей. Любіць чытаць. Пераважна бярэ літаратуру ў Лавриновичской сельскай бібліятэцы.

***Выступ***

**Вяд. 1**. Дзякуй, Марына Пятроўна за гэтакія пранікнёныя вершы, а для музычнага прывітання запрашаем на сцэну лаўрэата Міжнародных і Рэспубліканскіх конкурсаў аўтарскай песні, аутара-выканаўца **Аляксандра Лазюка.**

***Музычны нумар А.Лазюка\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Музычны нумар А. Лазюка\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Вяд.1.** Яшчэ раз пераканацца ў тым, што Баранавіцкі раен шчодры на таленты нам з вамі дазволіць наступны выканаўца сваіх вершаў. Запрашаем на гэтую сцэну **Марук Святлану Мікалаеўну**. Нарадзілася яна ў в. Цюхневічы Баранавіцкага раёна.

 Скончыла Маўчадскую школу-інтэрнат. На працягу 16 гадоў працавала ў пасажырскім участку Баранавіцкага аддзялення чыгункі, потым бібліятэкарам Мірнаўской сельскай бібліятэкі. Скончыла Магілёўскі бібліятэчны каледж. Цяпер працуе рэжысёрам у Мірнаўском СДК. Святлана Мікалаеўна - мама траіх дзяцей. Чытач Мірнаўскай сельскай бібліятэкі.

***Выступ***

**Вяд. 1**. Дзякуем Святлану Мікалаеўну, а свой музычны падарунак вам дорыць не толькі прыгожая, але і вельмі таленавітая жанчына Талстая Ганна Вікенцьеўна.

***Музычны нумар*** ***Талстой Анны Вікенцьеўны*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Вяд.1.** Выступы таленавітых жанчын працягваюцца і цяпер надыйшла чарга запрасіць на сцэну Танюкевіч Святлану Чаславаўну. Нарадзілася яна ў вёсцы Рачканы Ляхавіцкага раёна. Скончыла Пінскае педагагічнае вучылішча імя А.С. Пушкіна.

 Працавала настаўніцай пачатковых класаў Лаўрынавіцкай сярэдняй школы Баранавіцкага раёна, сацыяльным педагогам і выхавальнікам Валожынскага сацыяльнага прытулку.

З 2013 года - дырэктар Лаўрынавіцкага сельскага дома культуры.

 Складае вершы і казкі на беларускай мове.

***Выступ***

**Вяд.1.** Дзякуем Святлану Чаславаўну і зноў рады вітаць на гэтай сцэне Талстую Анну Вікенцьеўну.

***Музычны нумар Талстой А.В.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Вяд.1**. Дзякуем паэтаў і выканаўцаў Баранавіччыны і пакуль журы будзе ацэньваць прадстаўленыя бібліятэкі па намінацыям :”Бібліятэка – цэнтр краязнаўства” і “Новы фармат бібліятэкі”, запрашаем вас атрымаць эстэтычнае задавальненне не толькі ад паэзіі, але і ад музыкі.

***Канцэртная праграма пад час якой журы ацэньвае работу бібліятэчных пляцовак******і падводзіць вынікі.***

1. Крушына “Спявай жа, Беларусь!”
2. Кучура “Беларусь”
3. Паніна “Зямля мая”
4. Мулладжанов “Слеза скацілась”
5. Крушына “Мая родная вёсачка”
6. Кучура “Вы, шуміце, шуміце…”
7. Паніна “Маці і зямля”
8. Муллажданов “Дорога домой”
9. Жамчужны “Гаворка беларуская”
10. Мулладжанов “Дорога к дому”
11. **Вяд. 2.** Вялікі дзякуй нашым таленавітым артыстам. А у нас надыйшоў самы ўрачысты момант нашага фэста. І для узнагароды пераможцаў мы запрашаем на гэтую сцэну старшыню журы – дырэктара ДУК “Баранавіцкая раенная цэнтралізаваная бібліятэчная сістэма” – Лайша Таццяну Міхайлаўну.

***Выступ і ўзнагароды.***

**Вяд.1**. Яшчэ раз віншуем пераможцаў, і дзякуем удзельнікам нашага свята. А на гэтым наш першы, але, упэўнены не апошні бібліятэчны фэст падыходзіць да заканчэння.

**Вяд. 2.** Але мы з вамі не развітваемся, а гаворым да пабачэння, да новых сустрэч на радзіме Яна Чачота!

***Музычны нумар Крушына “Да сустрэчы”***

*Загадчык аддзела выдавецкай дзейнасці*

*Святлана Кропатава*